Hvad kræver det at få ret til dagpenge?
For at få ret til dagpenge skal du kunne sætte flueben ved disse betingelser: Hvis du har været medlem af en a-kasse i mindst et år, kan du få dagpenge Som fuldtidsforsikret skal du have haft en samlet indkomst på 254.328 kr. (2023-tal) inden for de sidste tre år Som fuldtidsforsikret medlem må vi max. tælle 21.194 kr/md. (2023-tal), når vi kigger på din indkomst. Det vil sige, at det tager mindst et år at optjene dagpengeret Som deltidsforsikret skal du have haft en samlet indkomst på og 169.548 kr. (2023-tal), inden for de sidste tre år Som deltidsforsikret medlem må vi max. tælle 14.129 kr./md. (2023-tal), når vi kigger på din indkomst. Det vil sige, at det tager mindst et år at optjene dagpengeret Det er kun indkomst, du har fået, mens du har været medlem af en a-kasse, der tæller med. Det gælder både som fuld- og deltidsforsikret Nyuddannet: Er du nyuddannet, tæller din uddannelse som arbejde, hvis uddannelsen har været normeret til at vare 18 måneder/tre semestre. Du får ret til dagpenge, hvis du sørger for, at du har fået indberettet til os at din status skifter fra studerende til nyuddannet hos os senest 14 dage efter, du afslutter uddannelsen. Din uddannelse kan tidligst give dig dagpengeret, når der er gået 18 måneder, siden du startede. Er du ikke medlem, skal du melde dig ind senest 14 dage efter, du afslutter din uddannelse. Selvstændig: Er du selvstændig, gælder der særlige regler for dig. Du kan medtage både overskud af selvstændig virksomhed og indkomst fra lønarbejde. Læs mere om dagpenge som selvstændig her.